CELEX: 32017D0674
Language: da
Date: 2017-04-03 00:00:00
Title: Rådets afgørelse (EU) 2017/674 af 3. april 2017 om fastlæggelse af den holdning, der skal indtages på Den Europæiske Unions vegne på det ottende møde i partskonferencen under Rotterdamkonventionen, til ændringerne af bilag III til Rotterdamkonventionen om proceduren for forudgående informeret samtykke for visse farlige kemikalier og pesticider i international handel

8.4.2017   
            
            
               DA
            
            
               Den Europæiske Unions Tidende
            
            
               L 97/29
            
         RÅDETS AFGØRELSE (EU) 2017/674
   af 3. april 2017
   om fastlæggelse af den holdning, der skal indtages på Den Europæiske Unions vegne på det ottende møde i partskonferencen under Rotterdamkonventionen, til ændringerne af bilag III til Rotterdamkonventionen om proceduren for forudgående informeret samtykke for visse farlige kemikalier og pesticider i international handel
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 192, stk. 1, og artikel 207, stk. 3, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Unionen har godkendt Rotterdamkonventionen om proceduren for forudgående informeret samtykke for visse farlige kemikalier og pesticider i international handel (»Rotterdamkonventionen«) ved Rådets afgørelse 2006/730/EF (1). Rotterdamkonventionen trådte i kraft den 24. februar 2004.
            
         
               (2)
            
            
               Rotterdamkonventionen gennemføres i Unionen ved Europa-Parlamentets og Rådets forordning (EU) nr. 649/2012 (2).
            
         
               (3)
            
            
               For at sikre, at importlandene nyder godt af den beskyttelse, Rotterdamkonventionen giver, er det nødvendigt at støtte henstillingerne fra Kemikalieundersøgelseskomitéen, et organ under Rotterdamkonventionen, hvad angår optagelsen i Rotterdamkonventionens bilag III af carbofuran, carbosulfan, chrysotilasbest, korte chlorparaffiner, alle tributyltinforbindelser, trichlorfon, fenthion (ultra low volume (ULV)-formuleringer med mindst 640 g aktivt stof/L) og flydende formuleringer (emulgerbare koncentrater og opløseligt koncentrat) indeholdende mindst 276 g/L paraquatdichlorid svarende til mindst 200 g/L paraquation. Disse stoffer er allerede forbudt eller undergivet strenge restriktioner i Unionen og derfor omfattet af eksportkrav, der går videre end det, der kræves i Rotterdamkonventionen.
            
         
               (4)
            
            
               På det ottende møde i partskonferencen under Rotterdamkonventionen forventes en beslutning om de foreslåede ændringer af bilag III til Rotterdamkonventionen truffet. Unionen bør støtte disse ændringer —
            
         VEDTAGET DENNE AFGØRELSE:
   Artikel 1
   Den holdning, som på Den Europæiske Unions vegne skal indtages på det ottende møde i partskonferencen under Rotterdamkonventionen, er, at Unionen støtter vedtagelsen af ændringerne af bilag III til Rotterdamkonventionen om proceduren for forudgående informeret samtykke for visse farlige kemikalier og pesticider i international handel (3) vedrørende optagelse af carbofuran, carbosulfan, chrysotilasbest, korte chlorparaffiner, alle tributyltinforbindelser, trichlorfon, fenthion (ultra low volume (ULV)-formuleringer med mindst 640 g aktivt stof/L) og flydende formuleringer (emulgerbare koncentrater og opløseligt koncentrat) indeholdende mindst 276 g/L paraquatdichlorid svarende til mindst 200 g/L paraquation.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 3. april 2017.
      
         
            På Rådets vegne
         
         R. GALDES
         
            Formand
         
      
   
   
      (1)  Rådets afgørelse 2006/730/EF af 25. september 2006 om indgåelse på Det Europæiske Fællesskabs vegne af Rotterdam-konventionen om proceduren for forudgående informeret samtykke for visse farlige kemikalier og pesticider i international handel (EUT L 299 af 28.10.2006, s. 23).
   
      (2)  Europa-Parlamentets og Rådets forordning (EU) nr. 649/2012 af 4. juli 2012 om eksport og import af farlige kemikalier (EUT L 201 af 27.7.2012, s. 60).
   
      (3)  EUT L 63 af 6.3.2003, s. 29.